அந்தப் பக்கங்களில் உள்ள பல ஊர்களுக்குச் சென்று ஏடு தேடலாமென்ற  ஊக்கம் ஏற்பட்டது. “நான் ஊற்றுமலை போய் வந்தேன். கும்பகோணம்  போனவுடன் சிலப்பதிகாரத்தை அச்சிட ஆரம்பிக்க வேண்டும். அதற்கு முன்  சுவடிகள் கிடைக்கக் கூடிய இடங்களுக்கு உங்கள் துணையைக் கொண்டு  சென்று பார்த்து வர எண்ணுகிறேன்” என்றேன். அவர், “அப்படியே செய்யலாம்” என்றார். பிரபந்தச் சுவடிகள் அவருடன் சொக்கம்பட்டி முதலிய பல ஊர்களுக்குப் போனேன். 